《小鸥波馆豢华蚕饲以百花茧破化蝶飞去赋诗纪之》
清代·管筠

折花和露贮荆篮，数到眠三起亦三。不望络丝学天女，双蛾珍重赧华蚕。

梦绕巫山十二峰，朝云如画楚台封。何如但作双飞蝶，花海春深处处逢。

作者简介：清浙江钱塘人，字湘玉，又字静初。安徽繁昌知县陈文述妾。工诗，善画佛。于文述为政，常有建议。有《小鸥波馆集》。